ניגונה של השכונה 
היו ימים - היו ימים,; כשעוד היינו ילדים.; תמצא הכל באלבומים,; אולי יגידו חברים.; היינו יחד חבורה -; עצים אספנו בשדרה.; בקומזיץ סביב המדורה,; שרנו, זאת הייתה שירה.; כך היינו בשכונה,; כך היה כל השנה,; חשבנו ש'לשיר' זה 'לבלות',; היו ימים - היו לילות.; עברנו את אותם דברים,; וכבר היינו נערים.; רקמנו אלף סיפורים,; ערמנו אלף מזמורים.; גילינו את האהבה,; ידענו מן האכזבה.; ידענו 'רע' ו'טוב-יותר',; ותמיד המשכנו לזמר.; כך היינו בשכונה...; יש אומרים, כבר התבגרנו -; הכל הפך להיות ישן.; דבר מאז לא לקחנו,; חוץ משיר ישן נושן.; אחד מנכ"ל - שני לוחם,; שלישי בכפר סוסה רותם.; אחד היה למהגר,; ואני ממשיך פה לזמר.; כך היום זה בשכונה,; השכונה כבר נתרוקנה.; לא שדרה ולא גינה,; נותרה רק מנגינה.; אזכור תמיד בכל פינה,; את צלילה של השכונה.; 